Fyrirtæki í matvælaframleiðslu og veitingastaðir á Akureyri taka þátt í stóru matargjafaverkefni sem nú er að fara í gang. Markmiðið er að draga úr matarsóun og aðstoða í leiðinni þá sem minna mega sín.
Hjálpræðisherinn, Akureyrarbær og Vistorka eru að hrinda af stað umhverfis- og samfélagsverkefni með þátttöku tæplega 40 veitingastaða, matvælaframleiðenda, veisluhaldara og verslana. Fyrirtækin gefa mat sem ekki selst og verður hann gefinn áfram. Hvati fyrirtækjanna er, auk þess að láta gott af sér leiða, að spara umtalsverðan úrgangskostnað.
Bergrún Ósk Ólafsdóttir hjá Hjálpræðishernum heldur utan um verkefnið.
Mér finnst standa númer eitt, tvö og þrjú upp úr í þessu verkefni rétt leið moltuúrgangs, rétt leið matar til fólks sem mest þarf á því að halda og rétt leið bara til þess að samfélagið standi saman, allir aðilar.
Í húsnæði Hjálpræðishersins hefur verið útbúið svokallað velferðarherbergi.
Þar sem veitingaaðilar hafa aðgang að eftir veisluhöld og kannski ekki alltaf á opnunartíma Hjálpræðishersins. Koma matnum í viðkomandi kæla eða frysta.
Sjálfboðaliðar munu síðan sjá um að útdeila matnum. Þegar er byrjað að taka á móti matvælum og býst Bergrún við að starfsemin verði komin á fullt innan skamms.